Sagunt acull durant dos caps de setmana els Campionats Nacionals de Hoquei Línia 2018
14 de juny 2018

![](/media/epmf25f1/59-img_6239_cuerpo.jpg)  

Sagunt acull els Campionats Nacionals d'Hoquei Línia 2018. Els pròxims caps de setmana, del 15 al 17 i del 22 al 24 de juny, se celebraran en el poliesportiu municipal d’internuclis quatre campionats nacionals de hoquei línia. Les categories que participaran seran les d'Infantil i Aleví per al cap de setmana del 15 de juny, i Júnior i Juvenil per al cap de setmana del 22 de juny. L'esdeveniment està organitzat per l'Ajuntament de Sagunt, la Real Federació Espanyola de Patinatge (R.F.I.P.) i la Federació de Patinatge de la Comunitat Valenciana (F.P.C.V), amb la col·laboració del Club Patinaje Alas.

  

Este matí s'han presentat en roda de premsa tots els detalls dels campionats i per este motiu han assistit el regidor d'Esports, Miguel Chover; el president de la Federació de Patinatge de la Comunitat Valenciana, Salvador Catalá; el president del Club Patinaje Alas, Pepe Torres; i el vicepresident del Club Patinaje Alas, Sergio Martínez. A més, en reconeixement a la seua labor i dedicació, Salvador Catalá li ha fet lliurament d'unes plaques commemoratives a l'Ajuntament de Sagunt, que l'ha arreplegat el regidor d'Esports, i al Club Patinaje Alas, que l'ha rebuda el seu president.

![](/media/0uqhoxur/59-img_6193_cuerpo.jpg)  

Miguel Chover, durant la seua intervenció, ha assegurat que per a l'Ajuntament de Sagunt **“és un vertader honor dir que anem a fer un campionat de hoquei línia en la nostra ciutat. Algunes coses han costat més del que haguérem volgut, però podem dir que els objectius en l’àmbit d'infraestructures els tenim ja quasi coberts, perquè sempre hi haurà alguna cosa que millorar. I per fi ja tenim la pista de “el cel”, com l’anomeneu, activa perquè la pugueu gaudir i fer-vos grans”.** 

  

A més, el regidor ha destacat que el futur passa **“perquè este club es consolide, amb quasi 7 anys de vida que teniu i malgrat açò ja tenim dos equips que van a competir estos caps de setmana. Açò demostra que la pedrera funciona i que probablement d’ací a uns anys tingam ja equips potents i que Sagunt siga, encara que ja comença a ser-ho, un referent també en hoquei patins”.** 

  

Segons ha assegurat el vicepresident del Club Patinaje Alas, Sergio Martínez, els campionats es realitzaran en dos pistes durant els divendres i dissabtes dels caps de setmana i es jugaran 16 partits per dia, i 8 partits cada diumenge. A més, entre els dos caps de setmana participaran prop de 40 clubs de patinatge, la qual cosa fa un total de 400 jugadors. Per a este fi, l'Ajuntament de Sagunt ha cedit les seues instal·lacions del pavelló cobert per al muntatge de les pistes, tanques especials, així com megafonia, marcador i logística.

![](/media/ztnpnev0/59-img_6222_cuerpo.jpg)  

Salvador Catalá ha destacat que **“és un honor i un orgull poder celebrar una cita tan important en la nostra comunitat com són els campionats d'Espanya de hoquei línia en quatre categories, on competiran els millors equips nacionals. I sobretot agrair l'Ajuntament de Sagunt la seua labor i dedicació”.**  

  

Sergio Martínez també ha destacat que este esdeveniment és una fita en la història del patinatge a Sagunt, ja que s'acullen quatre campionats nacionals. Per tant, s'espera l'assistència de prop 1.200 persones per fi de setmana als campionats, fet que demostrarà la consolidació del hoquei línia com un dels esports clau a Sagunt.

  

​

*   [](http://www.facebook.com/sharer.php?u=https://aytosagunto.es/va/actualitat/sagunt-acull-durant-dos-caps-de-setmana-els-campionats-nacionals-de-hoquei-linia-2018/ "Facebook")
*   [](http://twitter.com/share?url=https://aytosagunto.es/va/actualitat/sagunt-acull-durant-dos-caps-de-setmana-els-campionats-nacionals-de-hoquei-linia-2018/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-acull-durant-dos-caps-de-setmana-els-campionats-nacionals-de-hoquei-linia-2018/ "Linked In")
*   [](mailto:?body=https://aytosagunto.es/va/actualitat/sagunt-acull-durant-dos-caps-de-setmana-els-campionats-nacionals-de-hoquei-linia-2018/)